open-index/open-wikipedia-markdown huggingface dataset:
Nestunnelen (Hole)

**Nestunnelen** er en  m lang veitunnel på Europavei 16 i Hole kommune i Buskerud. Tunnelen ligger ved Tyrifjorden og ble åpnet i 1988. Det er fem nødutganger i tunnelen, som alle går via rømingstunneler ut i det fri.

## Hendelser

### Stengt i tre år for vedlikehold
25. mars 2011 ble tunnelen stengt på ubestemt tid etter at sprøytebetongen i taket begynte å falle ned i veibanen. Midler til rehabilitering av tunnelen var opprinnelig satt av til anleggsstart i 2013, men etter raset ble utbedringen fremskyndet av Samferdselsdepartementet. I mellomtiden ble trafikken en periode ledet over den gamle traséen forbi Utstranda, Fylkesvei 155 (Buskerud), inntil en ny permanent omkjøringsvei fra nordenden av tunnelen og sørover til fylkesveien åpnet 1. oktober 2011 for å avlaste den bebodde delen av fylkesveien. Stengningen skulle bare vare tre måneder, men det ble snart klart at mer omfattende vedlikehold var nødvendig. Dato for åpning ble utsatt flere ganger før tunnelen ble gjenåpnet kl 22:30 31. januar 2014 etter å ha vært stengt i tre år.

23. oktober 2011 omkom pasienten i en ambulanse som kolliderte med fjellveggen ved avkjøringen før nordenden av tunnelen.

Tunnelen var stengt og all trafikk gikk langs Utstranda da Anders Behring Breivik var på vei til Utøya 22. juli 2011. Stor trafikk langs Utstranda bidro trolig til at han brukt lengre tid en planlagt. Politiets aksjon ble også hemmet av trafikken langs Utstranda og av at deler av E16 var stengt.

### Helikopterulykke
14. januar 2014 veltet en lastebil i den krappe venstresvingen ved avkjøringen sør for tunnelen. En person var hardt skadet og ambulansehelikopter ble rekvirert. I forsøket på å lande på sørsiden av tunnelen, kolliderte helikopteret med et kabelstrekk og falt i bakken. To av de om bord, piloten og anestesilegen, omkom på stedet. Den tredje om bord, redningsmannen, ble alvorlig skadet. Tunnelen skulle snart åpnes etter vedlikeholdet i 2011-2014 og kunne derfor åpnes midlertidig noen timer for å lette trafikksituasjonen rundt skadestedet.

## Nestunnelen i fremtiden
Nye Veier AS har ansvaret for å videreutvikle E16 mellom Skaret og Hønefoss til en 4 felts vei. Et av temaene er hvorvidt man kan gjenbruke eksisterende Nestunnel til dette formålet, slik at tunnelen vil utgjøre det sørgående løpet for en fremtidig 4 felts vei. Et alternativ er at tunnelens nordligste del kan inngå i en ny, forlenget tunnel (Homledaltunnelen) som vil komme ut ved dagens søndre Skarettunnel (søndre del). Denne vil i så fall bli 3,2 km. Nye Veier AS vurderer også å gjenbruke hele Nestunnelen og samtidig følge dagens E16 i dagsone mellom Skarettunnelen og Nestunnelen. Selskapet uttaler samtidig at det vil bli utfordrende å tilfredsstille H3-standard med 110 km/t i dagsonen (mellom Skarettunnelen og Nestunnelen) som følge av sidebratt terreng/høye skjæringer og fylkesvei parallelt med E16. Det vil i så fall trolig med søkt fravik for geometri og sikt og muligens redusert fart til 100 km/t på dette strekket.

## Se også
*Veitunneler i Norge

## Referanser
Liuyuan

**Liuyuan** （kinesisk: 柳园镇）, også kjent som **Hongliuyuan** (红柳园), er en storkommune i fylket Guazhou i provinsen Gansu i Folkerepublikken Kina. 

Hongliuyuan var en gammel poststasjon. I 1958 fikk stedet jernbanestasjon, og det ble bygd en småby på stedet som i 1962 fikk navnet Liuyuan.

## Samferdsel
Kinas riksvei 215 begynner i Hongliuyuan og fører sørover til Golmud i Qinghai.

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Nestunnelen

Det finnes to veitunneler ved navn **Nestunnelen** i Norge:
* Nestunnelen (Hole) på  i Buskerud
* Nestunnelen (Sauda) på  i Rogaland
Jainaøya

**Jainaøya** (spansk: *Isla Jaina*) er en liten øy i den meksikanske delstaten Campeche på Yucatánhalvøya. Den fungerte som gravplass for mayaene og er et viktig førkolumbisk arkeologisk sted. Stedet er særlig kjent for keramikkfigurene som er funnet der. Jainaøya var bebodd fra rundt 300 til 1200 e.Kr.

## Eksterne lenker
*
Peter Nottet

**Petrus «Peter» Wilhelmus Frederikus Nottet** (født 23. september 1944 i Haag), er en nederlandsk tidligere skøyteløper som deltok i de olympiske vinterleker 1964 i Innsbruck og 1968 i Grenoble.

Nottet vant en olympisk bronsemedalje under vinter-OL 1968 i Grenoble. Han kom på tredjeplass på 5&nbsp;000 meter skøyter, bak Fred Anton Maier fra Norge og Kees Verkerk fra Nederland.

## OL-medaljer
* 1968  Grenoble -  Bronse i hurtigløp på skøyter, 5 000 meter  Nederland

## Personlige rekorder

## Referanser


## Eksterne lenker
*
Stranden skole

**Stranden skole** kan vise til:
* Stranden skole (Ringerike) i Ringerike i Buskerud
* Stranden skole (Enebakk) i Enebakk i Akershus
Straumen skole (Sørfold)

**Straumen skole** er en barne- og ungdomsskole i Sørfold kommune i Nordland. 

Pr 2007 hadde skolen 167 elever fra 1. til 10 trinn og 40 ansatte.

## Referanser


## Eksterne lenker
*
Straumen skole

**Straumen skole** kan vise til:

* Straumen skole (Sørfold) i Sørfold i Nordland
* Straumen skule i Tysvær i Rogaland 
* Straumen skole (Lyngen), privat skole i Lyngen i Troms
Xochicalco

**Xochicalco** er et arkeologisk sted i delstaten Morelos i det sentrale Mexico. Navnet betyr «på stedet til blomstenes hus» på nahuatl. Stedet har en rekke pyramider og templer.

Ved sommersolverv kan man observere et lysfenomen i Xochicalcos offergrotte under den sentrale pyramiden, og hele grotta fylles med lys.

Xochicalcos gullalder var rett etter Teotihuacáns fall, og det har blitt spekulert i om Xochicalco hadde noe å gjøre med dette.

Xochicalco ble tatt opp på UNESCOs verdensarvliste i 1999.

## Eksterne lenker
* Xochicalco hos INAH
* Xochicalco hos Tulane.edu
Sørlig alligatorøgle

**Sørlig alligatorøgle** er en stålorm som lever i det vestlige Nord-Amerika. Kroppen er lang med solid skjellpanser, men i motsettning til mange stålomarter har alligatorøglene bein.

## Eksterne lenker
* 
* 2009 IUCN Red List: ''Elgaria multicarinata''
* CaliforniaHerps.com: ''Elgaria multicarinata multicarinata'' – California Alligator Lizard (med lenker til de andre underartene)
Straumsnes skole

**Straumsnes skole** kan vise til:

* Straumsnes skole (Narvik) i Narvik i Nordland
* Straumsnes skole (Tingvoll) i Tingvoll i Møre og Romsdal 
* Straumsnes skule i Kviteseid i Telemark
Sunde skole

**Sunde skole** kan vise til:

* Sunde skole (Flekkefjord), barneskole i Flekkefjord i Agder
* Sunde skole (Gjerstad) i Gjerstad i Agder 
* Sunde skole (Stavanger) i Stavanger i Rogaland
* Sunde skule (Førde) i Sunnfjord i Vestland
* Sunde skule (Kvinnherad) i Kvinnherad i Vestland
Sunde skule

**Sunde skule** kan vise til:

* Sunde skule (Sunnfjord) i Sunnfjord kommune i Vestland
* Sunde skule (Kvinnherad) i Kvinnherad kommune i Vestland 

## Se også
* Sunde skole
Frøysland skole

**Frøysland skole** kan vise til 

*Frøysland skole (Mandal), skole i Lindesnes kommune
*Frøysland skule (Sunnfjord), skole i Sunnfjord kommune
Frøysland skule (Sunnfjord)

**Frøysland skule** er en barneskole i Sunnfjord kommune. Den ligger i bygden Haukedalen. Skolen har elever på 1. – 7. klassetrinn, etter endt skolegang her fortsetter elevene på Halbrend skule.

## Referanser
Fylkesvei 510

**Fylkesvei 510** (**Fv510**) går mellom Hinna i Stavanger og Kleppe i Klepp.

Strekningen mellom Hinna og Araberget ble nedgradert fra riksvei til fylkesvei 18. desember 2012 da Solasplitten ble åpnet. Diagonalen mellom Boganes og europavei 39 var tidligere en arm av E39. Den var senere en tid tilordnet Fv510, til den ble en arm av fylkesvei 44. Siden sommeren 2019 er Fv510 blitt utvidet med en arm fra Rv44 ved Ganddal Godsterminal, over Jærbanen, til Fv505 ved Vagle. Denne skal ved ferdigstillelse gå helt til E39 Bråstein, og er primært rettet mot tungtrafikk.

2019 ble veien forlenget med en delstrekning av den tidligere fylkesvei 254 (Rogaland).

## Kommuner og knutepunkter
###### 

## Referanser




## Eksterne lenker
* Vegvesenets vegkart
*
Torres de Satélite

**Torres de Satélite** er en skulptur bestående av fem høye tårn forma som triangulære prismer. Tårna befinner seg i midten av den nordlige delen av Anillo Periférico i Ciudad Satélite i kommunen Naucalpan i den meksikanske delstaten México. Skulpturen sto ferdig i begynnelsen av mars 1958, som et landemerke for den nye og moderne byen Ciudad Satélite. Personene bak skulpturen er arkitekten Luis Barragán, maleren Jesús Reyes Ferreira og skulptøren Mathias Goeritz.

Det høyeste tårnet er 52 meter høyt, mens det laveste er 30 meter høyt. To av dem er hvite, mens de øvrige er malt i rødt, blått og gult.

## Eksterne lenker
*
China Guodian Corporation

**China Guodian Corporation** (kinesisk: 中国国电集团公司), forkortet ***CGDC***, er et helstatlig eid energi-konsern i Beijing, Folkerepublikken Kina. Det ble grunnlagt i 2002 i forbindelse med restruktureringen av kinesisk kraftindustri dette året. Selskapet driver termiske og vannkraftbaserte kraftstasjoner i det har også startet en prosess med å utvide sin portefølje, og har startet et forsikringsselskap for forretningsbygg, et livsforsikringsselskap og en bank i Hubeis hovedstad Shijiazhuang. Totalt har selskapet om lag 11&nbsp;000 ansatte.

På slutten av oktober 2009 kontrollerte selskapet en kapasitet på 77&nbsp;730 MW, fordelt slik:
* Varmekraftverk – 69&nbsp;098 MW (88,85 %)
* Vannkraftverk – 5&nbsp;052 MW (6,46 %)
* Vindkraft – 3&nbsp;527 MW (4,54 %)
* Biomasse – 54 MW (0,07 %)
*Solkraft – 20 MW (0,03 %)

Årlig kraftproduksjon var 297,8 TWh i 2008.

Inkludert i tallene for vannkraftverk er også en effekt på 3,9 MW fra ett tidsvannskraftverk: Jiangxia kraftverk. Forøvrig er Beilun kullkraftverk selskapets største, med en installert effekt på hele 5&nbsp;000 MW.

Selskapet eier også kullgruver (20-25 mill. t årlig) og forsker på avsvovling for rensing og plasmateknologi for oljefri antennelse av kullkraftverk. Videre produserer datterselskaper utstyr for varmekraftverk. I byen Chifeng bygges det en ammoniakkfabrikk som skal produsere 300&nbsp;000 t årlig, samt 52 tonn urea, og det startes flere polysilikon-fabrikker i Nord-Kina.

CHC eier også 12 % av Forskningsinstituttet for varmekraft (Kina).

## Referanser


## Eksterne lenker
* 
* CGDC – om selskapet.
Tromsø Kammerorkester

**Tromsø Kammerorkester** er et profesjonelt kammerorkester i Tromsø med omtrent 20 ansatte musikere, som siden 2009 har vært en del av Nordnorsk Opera og Symfoniorkester. Tidligere bar orkesteret navnet *Tromsø Symfoniorkester*. Kammerorkesterets kunstneriske leder er Henning Kraggerud.
Blizzard of Ozz

***Blizzard of Ozz*** er et heavy metal-musikkalbum og Ozzy Osbournes debutalbum som soloartist.

Albumet ble innspilt i Surrey i England. Det ble utgitt 20. september 1980 i Storbritannia og 27. mars 1981 i USA, hvor det solgte over fire millioner eksemplarer. Grunnet svært useriøse betraktninger, så ble bass og trommet erstattet i en ny utgave for å snyte Bob Daisley og Lee Kerslake for betaling for originalutgaven.

## Sporliste
;Side en
#«I Don't Know» – 5:16
#«Crazy Train» – 4:56
#«Goodbye to Romance» – 5:36
#«Dee» (Instrumental) (Rhoads) – 0:49
#«Suicide Solution» – 4:20

;Side to
#«Mr. Crowley» – 4:55
#«No Bone Movies» – 3:53
#«Revelation (Mother Earth)» – 6:09
#«Steal Away (The Night)» – 3:28

;2002 Bonusspor
*«You Lookin' at Me Lookin' at You» – 4:16

## Personell
* Ozzy Osbourne – Vokal
* Randy Rhoads – Gitar
* Bob Daisley – Bassgitar
* Lee Kerslake – Trommer
* Robert Trujillo – Bassgitar (2002-utgaven)
* Mike Bordin – Trommer (2002-utgaven)

## Eksterne lenker
*
Jennifer Fish

**Jennifer «Jenny» Lee Fish** (født 17. mai 1949 i Strongsville i Ohio), amerikansk skøyteløper som deltok i de olympiske vinterleker 1968 i Grenoble.

Fish vant en olympisk bronsemedalje under Vinter-OL 1968 i Grenoble. Hun kom på delt andreplass på 500 meter skøyter sammen med sine landsmenn Mary Meyers og Dianne Holum alle tre med tiden 46,3. Ljudmila Titova fra Sovjetunionen vant gullmedaljen med på 46,1. 

## OL-medaljer
* 1968  Grenoble -  Sølv i hurtigløp på skøyter, 500 meter  USA

## Referanser


## Eksterne lenker
*
Guodian Beilun kullkraftverk

**Guodian Beilun kullkraftverk** er et kullkraftverk i distriktet Beilun i provinsen Zhejiang i det østlige Kina. Kraftverket er Kinas største varmekraftverk med en installert kapasitet på 5&nbsp;000 MW, fordelt på 2x1&nbsp;000 MW og 5 x 600 MW blokker.

Brenseltypen er kull, og operatør er China Guodian Corporation *(CGDC)*. Kraftverket er verdens største kullkraftverk målt etter installert effekt.

## Se også
* Liste over verdens største kullkraftverk

## Referanser
Ramsar

:*For det iranske fylket, se «[[Ramsar (fylke)]]»*

**Ramsar** (persisk: رامسر) er en by i provinsen Mazandaran i Iran, ved kysten av Kaspihavet. Byen var tidligere kjent som **Sakhtsar**. Innbyggerne i Ramsar snakker gileki.

Ramsar-konvensjonen *om våtmarker av internasjonal betydning, særlig som fuglehabitat* ble vedtatt her i 1971, noe som var opptakten til internasjonalt samarbeid om vern av trekkfuglers leveområder.

## Se også
* Ramsar-konvensjonen

## Eksterne lenker
*
Selvmordsdør

En **selvmordsdør** eller **jentefangerdør**, er humoristiske kallenavn på en bildør med hengsling i bakkant. Fordelen med bakhengslede dører er at bilen blir lettere å stige inn i. Ulempen er at døren kan føre til farlige situasjoner om den åpnes i fart siden den vil fange luft og tvinges opp av lufttrykket.

Et annet faremoment er i tilfelle noen åpner døren uten å se seg for trafikk som kommer bakifra, hvilket kan føre til klemfare dersom døren blir truffet. I motsetning vil de fleste foranhengslede dører i slike tilfeller svinge forover, og dermed redusere sjansen for personskade.

Uttrykket *jentefangerdører* kommer av at man kunne åpne døren og kjøre forbi en jente og hun havnet da i  bilen. På engelsk har de blitt kalt *kidnapping doors*, men kalles vanligvis *suicide doors*.

I dag er denne type dører uvanlig som framdører, først og fremst av sikkerhetsgrunner, men det er ikke helt uvanlig at dagens produsenter designer bakdører som er hengslet bakerst. Opel har satset på bakdører av denne typen på sin Meriva fra modellåret 2010. Dørene låses automatisk så lenge bilen er i bevegelse.
## Bilmodeller med selvmordsdører
*SAAB 92
*SAAB 95 (1959-modell)
*Syrena 100-104
*Citroën H Van
*Rolls-Royce Phantom VII
*Fiat 600
*Peugeot 203 (bakdørene)
*Mazda RX-8 (bakdørene)
*Opel Meriva 2010 – (bakdørene)
*Honda Element (bakdørene)
*BMW i3 (bakdørene)
*Troll
*Mazda MX-30 (1920–)
Legemiddelproduksjon via genmodifisert biosyntese

**Legemiddelproduksjon via genmodifisert biosyntese**, også kalt: Rekombinant-DNA-teknikk, betegner fremstilling av aktive legemiddelsubstanser ved hjelp av en genetisk modifisert organisme (GMO)der man har satt inn et kjent, ferdig gen direkte inn i DNAet til organismen, slik at den kan produsere et bestemt, ønsket virkestoff (aktiv substans for legemiddel). Organismen kan være et dyr, en plante, en bakterie eller lignende.

(Genmodifiseringen står altså i motsetning til foredling og avl der man, etter tilfeldig mutasjon, velger ut de individene som viser de beste egenskapene).

*Legemiddelproduksjon via genmodifisert biosyntese* kalles på engelsk *(Biological) Pharming* som er en sammensmeltning av ordene: «pharmaceutical» (farmasøytisk) og «Farming» (landbruk og husdyrhold).
Hasse Börjes

**Hasse Börjes** (født 25. januar 1948), svensk skøyteløper som deltok i de olympiske vinterleker 1972 i Sapporo.

Börjes vant olympisk sølvmedalje på 500 meter under vinter-OL 1972 i Sapporo, bak Erhard Keller fra Vest-Tyskland.

Börjes forbedret verdensrekorden på 500 meter tre ganger i løpet av 1970, 38,9 til 38.87 og til 38,46 og i 1972 tangerte han gjeldende verdensrekord på 38,0.

## OL-medaljer
* 1972  Sapporo -  Sølv i hurtigløp på skøyter, 500 meter  Sverige

## Se også
* Liste over flaggbærere for Sverige under OL

## Referanser


## Eksterne lenker
*
Liste over Ozzy Osbourne-medlemmer

**Liste over Ozzy Osbourne-medlemmer** er en kronologisk liste over medlemmer i det selvtitulerte bandet til den britiske heavy metal-vokalisten Ozzy Osbourne (1948–2025).

## Medlemmer

## Konsertmusikere

## Tidslinje

## Referanser
Ivar Thomassen

**Ivar Thomassen** (født 19. juli 1954 i Porsanger, død 28. november 2016) var en norsk musiker og låtskriver fra Russenes i Porsanger.

## Biografi
Fra 1989 til 1997 da han jobbet som distriktsmusiker i Vadsø, begynte Thomassen for alvor å komponere og framføre viser. Tema i disse visene har blant annet vært fylkets og regionens natur, kultur og historie. Sanger som «Imella multebær og mygg» og «Det artige landet» framføres hyppig av lokale kor og er godt kjent blant finnmarkinger. Ivar Thomassen har også vært aktiv som pianist i storband og jazzensembler, og bidratt med egne komposisjoner i den sammenheng. Han har jobbet med skolekonserter, arrangering, komponering, korarbeid og pianoundervisning. Thomassen bodde i Alta og underviste på Alta videregående skole på linja for musikk, dans og drama. Han ga også ut ungdomsboka *Operasjon kråkereir*.

## Utgivelser
* CD-en *Attmed havet* (2003) Nordisc
* Noteheftet *Attmed havet* (2006) Trane forlag
* Ungdomsroman *Operasjon kråkereir* (2007) Trane forlag
* CD-en *Særlig når timan e blå* (2011) Reflect

## Referanser


## Eksterne lenker
* SPELT – Visekubben i Tromsø på Viser.no
Valerij Muratov

**Valerij Aleksejevitsj Muratov** (russisk: Валерий Алексеевич Муратов; født 1946) er en russisk skøytetrener og tidligere sovjetisk skøyteløper som deltok i de olympiske vinterleker 1968 i Grenoble, Frankrike, 1972 i Sapporo, Japan og 1976 i Innsbruck, Østerrike.

Muratov vant en olympisk bronsemedalje under vinter-OL 1972 i Sapporo. Han kom på tredjeplass på 500 meter i hurtigløp på skøyter, bak Erhard Keller fra Vest-Tyskland og svenske Hasse Börjes.

Fire år senere, under vinter-OL 1976 i Innsbruck vant han to medaljer, hvor han ble nummer to på 500 meter bak sin landsmann Jevgenij Kulikov, og på  meter kom han på tredjeplass bak Peter Mueller fra USA og norske Jørn Didriksen.

Etter sin aktive karriere ble han trener for det sovjetiske og senere det russiske skøytelandslaget, og trente bl.a. sprintverdensmestrene Sergej Khlebnikov og Igor Zjelezovskij.

## Personlige rekorder

## Referanser




## Eksterne lenker
* 
*  Valerij Muratov på www.ISU.html.infostradasports.com
*  Valerij Muratov på Jakub Majerski's Speedskating database (Adelskalender distanser og sammenlagt)
*
Mary Meyers

**Mary Margaret Meyers** (1946–2024) var en amerikansk skøyteløper som deltok i de olympiske vinterleker 1968 i Grenoble.

Meyers vant en olympisk bronsemedalje under Vinter-OL 1968 i Grenoble. Hun kom på delt andreplass på 500 meter skøyter sammen med sine landsmenn Jennifer Fish og Dianne Holum alle tre med tiden 46,3. Ljudmila Titova fra Sovjetunionen vant gullmedaljen med på 46,1. 

## OL-medaljer
* 1968  Grenoble -  Sølv i hurtigløp på skøyter, 500 meter  USA

## Referanser


## Eksterne lenker
*
Cratosilis

* se tekst i artikkelen

***Cratosilis*** er en slekt av biller i delgruppen (underfamilien) «storbløtvinger» i familiegruppen bløtvinger.

## Utbredelse
*Cratosilis* finnes i Mellom-Europa, ingen arter er registrert fra Norden.

## Utseende og levevis
*Cratosilis* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som predatore (rovdyr).

## Systematisk inndeling med europeiske arter
Oversikten har med europeiske arter.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Cantharoidea]]**
**** familien  **[[bløtvinger]]** (Cantharidae)
***** underfamilie «storbløtvinger» (Cantharinae) 
****** slekten ***Cratosilis*** Motschulsky, 1860 – ingen i Norden
******* *[[Cratosilis denticollis]]* (Schummel 1844)
******* *[[Cratosilis distinguenda]]* (Baudi 1859)
******* *[[Cratosilis laeta]]* (Fabricius 1792)
******* *[[Cratosilis sicula]]* (Marseul 1864)
******* *[[Cratosilis theresae]]* Pic 1901

## Referanser


## Eksterne lenker
* 
* ''Cratosilis'' - Fauna Europaea - engelskspråklig
* Norsk entomologisk forening
Arkan sonney

**Arkan sonney**, som bokstavelig betyr «lykkegris» eller «rikholdig gris», er anglo-mansk for piggsvin.

I mansk folkeminne finnes det fortellinger om en form for vesen, nisse eller alv, som ser ut som en piggsvin med lange ører. Det er sagt at de er lykkebringende å fange dem. Av den grunn blir de kalt for «lykkegris», men av samme grunn skyr de mennesker. Gamle folk på Man pleide å si at hvis du fanget en arkan sonney ville du alltid finne sølvmynt i lommen.

## Referanser
National Counterterrorism Center

**National Counterterrorism Center** (**NCTC**) er en rådgivende organisasjon under den amerikanske regjeringen, og er ansvarlig for tiltak mot nasjonal og internasjonal terrorisme. 

Senteret er en del av Office of the Director of National Intelligence, og samarbeider med eksperter fra CIA, FBI, Pentagon og andre organisasjoner som arbeider med å sikre at signaler for potensielle angrep blir fanget opp.

## Organisasjon
NCTC er organisert i fire direktorater og ni kontorer:

* Directorate of Intelligence
* Directorate of Terrorist Identities
* Directorate of Operations Support
* Directorate of Strategic Operational Planning
* Office of National Intelligence Management Counterterrorism
* Office Weapons of Mass Destruction Counterterrorism
* Office of Mission Systems
* Office of Data Strategy and Innovation
* Office of Strategic Communications
* Office of Legal Counsel
* Enterprise Management Office
* Legislative Liaison Office
* Civil Liberties and Privacy Office

## Referanser


## Eksterne lenker
*
Offroad Finnmark

**Offroad Finnmark** er et krevende terrengsykkelritt med start og mål i Alta. 
Det første rittet gikk av stabelen i 2009. Rittet er et årlig arrangement, bestående av flere ritt, 150&nbsp;km, 300&nbsp;km og 700&nbsp;km, og er et krevende utholdenhetsritt. I tillegg arrangeres det barne - og familieritt.

## Rittprofil
Offroad Finnmark 700 er et en-etappes sykkelritt på omtrent 700&nbsp;km. Rittet har til sammen mellom 9 og 11 000 klatremeter. Rittet er dominert av teknisk sykling, med innslag av sykkelorientering ved hjelp av GPS og kart.

Traséen domineres av opparbeidede kjerreveger, stier og tråkk på Finnmarksvidda. Det er også områder med ekstremt krevende teknisk sti, myrer og elver. Terrenget er kupert og gjennomsnittsfarten er ca. 12&nbsp;km/t.

Det kreves et svært høyt nivå av alle deltagere, og rittledelsen skal godkjenne hvert enkelt lag individuelt.

Rittet er på ca. 300&nbsp;km og svinger innom flere fjellstuer og et grendehus (sjekkpunkter).

Begge rittene kjøres i en enkelt etappe med minimal mengde pålagt hvile. Uten midnattssolen kunne aldri løpet vært arrangert i dette formatet, den gjør det mulig for rytterne å sykle trygt døgnet rundt i svært krevende teknisk terreng. I tillegg til kart brukes GPS til å navigere rytterne over Finnmarksvidda. Med GPS kan det elektronisk vises hvor hver enkelt deltager befinner seg i løypa. Dette kan sees på rittets nettside.

Offroad Finnmark 150 er et nytt ritt, som arrangeres første gang i 2016. Det har tre kategorier: Solo, fatbike og junior.

## Kategorier
Offroad Finnmark 300 og 700, samt of150 junior er av sikkerhetsgrunner lagritt. Det er tre klasser:
*Menn
*Kvinner
*Mix lag
Det må være 2-3 ryttere på hvert lag.

Of150 solo og fatbike er soloklasser med vanlig aldersinndeling.

## Deltagere
Tidligere deltagere har vært norgesmestere, internasjonale vinnere, mesterskapsvinnere og mer. Noen av disse deltagerne er blant annet Gerit Pfuhl, Jon Kristian Svaland og Tor Halvor Bjørnstad.

## Eksterne lenker
*
Laguna Beach

**Laguna Beach** kan peke til følgende:

* Laguna Beach (California), en by i Orange County i California
* Laguna Beach (Florida), et sted i Bay County i Florida
* *[[Laguna Beach: The Real Orange County]]*, en realitetssåpeopera som opprinnelig ble vist på MTV

## Relaterte navn
* Laguna
Bømlo kulturhus

**Bømlo kulturhus** ble tatt i bruk høsten 2005. Kulturhuset har to saler; *Storsalen* med 353 seter og *Litlesalen* med 100 seter. *Storsalen* blir brukt til konserter, dans, teater, konferanser og kino. *Litlesalen* blir brukt til kurs og kino. 

Bygget rommer også Bømlo kulturskule, Kulturhuscaféen og Bømlo Folkebibliotek. 

Bømlo kulturhus ble fra og med 1. januar 2006 et kommunalt foretak (KF). 

## Referanser


## Eksterne lenker
* Kulturhusets hjemmeside
Juliet Marillier

**Juliet Marillier** (født 27. juli 1948) er en New Zealandsk forfatter av fantasy, særlig historisk fantasy. Hun bor nå i Vest-Australia. Mens Marillier skriver mest for voksne og blant hennes siste bøker er *Cybele's Secret*, en oppfølger til hennes roman for unge voksne *Wildwood Dancing*. Hennes siste utgivelse er *Heart's Blood*, en gjenfortelling av historien om skjønnheten og udyret.

## Liv og utdanning

Juliet Marillier ble født i Dunedin, New Zealand og vokste opp omgitt av keltisk musikk og historier. Hennes egne keltisk-gæliske røtter inspirerte henne til å skrive sin første serie, Sevenwaters Trilogy. Marillier ble utdannet ved University of Otago, hvor hun tok hovedfag i musikk og språk. Hun har sagt i intervjuer at denne opplæringsdelen styrket hennes diktning, og at hennes livslange interesse for historie, folklore og mytologi har hatt stor innflytelse på hennes historiefortellende stil.

Hun bor i et hundre år gammelt hus i en forstad til Perth. Hun har fire voksne barn og to barnebarn, som alle bor i Australia. Hun har vært forfatter på heltid siden 2002, og har tidligere arbeidet ved en rekke jobber, inkludert musikk undervisning både sekundære og tertiære nivåer og i offentlig tjeneste.

## Skrivestil

Flere av Marillier bøker er skrevet i første person. En av hennes sterke sier er hennes evne til å bruke denne synsvinkelen, slik at leseren danner et nært bånd med hovedpersonen. Hennes persongalleri er godt avrundet og leseren blir kjent med deres sterke og svake sider, noe som igjen oppmuntrer til å hengi seg til figurenes verden. Marillier er også kjent for å skrive oppfølgere som kan stå alene: leserne av de tidligere bøkene i serien vil kjenne igjen gamle venner samtidig som nye lesere vil raskt føle seg hjemme med kjente figurer.

Marillier har sagt at det tar henne om lag et år å fullføre en roman, og at hun ofte gjør forarbeid til en bok mens hun skriver en annen og redigerer en tredje. Hun sier også at hun vanligvis baserer en historie på to elementer: hva hovedpersonen lærer om seg selv og sin verden som gjør dette eventyret personlig viktig, og det store bildet som viser denne personens rolle i noe utenfor seg selv, for eksempel redde et samfunn eller megle fred mellom to stridende stammer. Den første ideen forsterker den andre og gjør skrivingen både personlig og realistisk.

Juliet Marillier bøker har vunnet mange priser, for eksempel American Library Association's Alex Award for *Daughter of the Forest* og Aurealis Award for Best Fantasy Novel for *Son of the Shadows*, *Blade of Fortriu* og *Wildwood Dancing*.

## Bibliografi

* *Daughter of the Forest* (1999)
* *Son of the Shadows* (2000)
* *Child of the Prophecy (2001)
* *Wolfskin* (2002)
* *Foxmask* (2003)
* *The Dark Mirror* (2004)
* *Blade of Fortriu* (2005)
* *The Well Of Shades (2006)
* *Wildwood Dancing* (2006)
* *Cybele’s Secret* (2007)
* *Heart's Blood* (2009)
* ''Heir to Sevenwaters (2008)

## Referanser


## Eksterne lenker
*
Fylkesvei 420

**Fylkesvei 420** (**Fv420**) går mellom Stølenkrysset i Arendal og Kristiansand Dyrepark.

Opprinnelig riksveistrekning var Stølen i Arendal til Nørholm i Grimstad (32,4&nbsp;km).

Veien ble forlenget 27. august 2009 mellom Kristiansand og Grimstad (i forbindelse med åpningen av den nye E18 dagen før) med den gamle E18-traseen og fylkesvei 32 (Vest-Agder) gjennom Sørlandsparken, frem til Timeneskrysset i Kristiansand.

Før 1. januar 2010 var veien del av riksvei 420.

## Kommuner og knutepunkter
###### 

----
*Rundkjøringene med forbindelse er del av E18*
----

----
*Rundkjøringene med forbindelse er del av E18*

----

## Eksterne lenker
* Vegvesenets vegkart 
* Kartverkets norgeskart
*
Riksvei 400

**Riksvei 400** (**Rv400**) går mellom E18 ved Bommestad og Larvik ferjehavn på Revet i Larvik.

## Historikk
I 1970-årene var veien Geilo og Bommestad riksvei 8. Før 1. januar 2010 var Fylkesvei 40 del av veien, slik at Riksvei 40 gikk mellom Geilo i Hol og Larvik. Strekningen mellom Undersbo og Revet var del av Fylkesvei 101. 

Før 1965 var det veien Oslo–Kristiansand–Stavanger (dagens E18 og E39) som var skiltet Riksvei&nbsp;40.

2019 ble betegnelsen endret fra Riksvei 40 til Riksvei 400.

## Kommuner og knutepunkter
###### 

## Referanser




## Eksterne lenker
* Vegvesenets vegkart
*
Steven Whittaker

**Steven Gordon Whittaker** (født 16. juni 1984) er en skotsk fotballspiller som  for tiden er klubbløs.

Han spilte tidligere for Hibernian i samme divisjon. Han debuterte i Scottish Premier League for denne klubben 12. mai 2002 i en kamp mot St. Johnstone FC. Han vant den skotske ligacupen med Hibernian i sesongen 2006-2007, og vant samme cup med Rangers året etter. I sesongen 2008-2009 ble han skotsk seriemester med Rangers.

I sesongen spilte han finalen i Europaligaen, men tapte for Zenit St. Petersburg.

## Referanser


## Eksterne lenker
* 
*  Spillerprofil hos det skotske forballforbundet
Casey Grillo

**Casey Grillo** (født 16. oktober 1976 i Enid, Oklahoma) er en amerikansk trommeslager som spiller i progressiv metal/heavy metal-bandet Queensrÿche. 

Han har spilte trommer i progressiv metal-bandet Kamelot fra 1997 til 2018. Han er kjent for å spille harde slag og raske basstrommer. 
Han har en bakgrunn på høyskole i USA og har bakgrunn som trommeslager i svært mange sjangre. 

Casey har spilt i en live performance med progressiv metal bandet Symphony X. 

## Referanser


## Eksterne lenker
* 
* 
* 
* 
*  Kamelot offisiell side
Fylkesvei 282

**Fylkesvei 282** (**Fv282**) går mellom Lyngås i Lier og Brakerøya i Drammen.

## Historikk
Strekningen mellom Tranbykrysset og Frydenlund var opprinnelig skiltet riksvei 289.

Før 1. januar 2010 var veien riksvei, sammen med den tidligere riksvei 282.

2019 ble den tidligere strekningen mellom Hamborgsundtunnelen og Strømsø del av fylkesvei 283, strekningen mellom Bangeløkka og Kobbervikdalen del av fylkesvei 319.

## Kommuner og knutepunkter
###### 

## Referanser




## Eksterne lenker
* Vegvesenets vegkart 
*
Skjold (Rogaland)

:*Denne artikkelen er om den tidligere kommunen. For tettstedet, se [[Skjold (Vindafjord)]].*
**Skjold** er et tettsted og var en tidligere selvstendig kommune i Rogaland, opprettet 1837 som Skjold formannskapsdistrikt. Tysvær ble skilt ut fra Skjold som egen enhet i 1849, Vats i 1891.

1. januar 1964 ble skolekretsene Liarheim og Langeland i Skjold med 1&nbsp;262 innbyggere slått sammen med det meste av Vats med 1&nbsp;128 innbyggere, området nord for Vindafjorden i Imsland samt Sandeid kommune slått sammen til den nyopprettede Vindafjord kommune.

Dueland, Grinde og Yrkje kretser i Skjold med 1&nbsp;133 innbyggere ble samtidig slått sammen med Nedstrand og Tysvær kommuner, gårdene Breidal og Stølsvik i Vats, Førre, Gismarvik og Stegaberg kretser i Avaldsnes og gårdene Dokskar og Hapnes i Vikedal til den nye Tysvær kommune.

En ubebodd del av Skjold ble fra samme dato overført til Sveio kommune i Hordaland og dermed måtte også fylkesgrensen justeres.
Vera Krasnova

**Vera Ivanovna Krasnova** (russisk: Вера Ивановна Краснова; født 3. april 1950 i Omsk) er en sovjetisk kvinnelig skøyteløper som deltok i de olympiske vinterleker 1972 i Sapporo og 1976 i Innsbruck.

Krasnova vant en olympisk sølvmedalje under Vinter-OL 1972 i Sapporo. Hun kom på andreplass på 500 meter skøyter, bak Anne Henning fra USA.

## OL-medaljer
* 1972  Sapporo -  Sølv i hurtigløp på skøyter, 500 meter, damer  Sovjetunionen

## Personlige rekorder

## Referanser


## Eksterne lenker
*
Sæbø skule

**Sæbø skule** kan vise til:

* Sæbø skule (Eidfjord) i Eidfjord i Vestland
* Sæbø skule (Alver) i Alver i Vestland 
* Sæbø skule (Ørsta) i Ørsta i Møre og Romsdal
Sætre skole

**Sætre skole** kan vise til:
* Sætre skole (Asker) i Asker i Akershus
* Sætre skole (Elverum) i Elverum i Innlandet
* Sætre skole (Notodden) i Notodden i Telemark 

## Se også
* Sætre skule i Kvinnherad i Vestland
Jurij Kondakov

**Jurij Georgijevitsj Kondakov** russisk: **Юрий Георгиевич Кондаков** (født 27. november 1951) er en sovjetisk tidligere skøyteløper som deltok i de olympiske vinterleker 1976 i Innsbruck og 1980 i Lake Placid

Kondakov vant en olympisk sølvmedalje under vinter-OL 1976 i Innsbruck. Han kom på andreplass på 1 500 meter skøyter, bak Jan Egil Storholt fra Norge. Han ble verdensmester for juniorer i 1972 og tok bronse i allround-VM 1975.

## Personlige rekorder

## Referanser


## Eksterne lenker
* 
*
Speak of the Devil

***Speak of the Devil*** er et heavy metal-musikkalbum og Ozzy Osbournes første konsertalbum som soloartist.

Albumet ble utgitt 27. november 1982 og fikk tittelen *Talk of the Devil* i Storbritannia, da det er et mer vanlig uttrykk der. Albumet som er et dobbeltalbum, inneholder kun Black Sabbath-spor.

## Sporliste
;Side en
#«Symptom of the Universe» – 5:41 (fra *[[Sabotage]]*)
#«Snowblind» – 4:56(fra *[[Black Sabbath, Vol. 4]]*)
#«Black Sabbath» – 6:04 (fra *[[Black Sabbath (album)|Black Sabbath]]*)

;Side to
#«Fairies Wear Boots» – 6:33 (fra *[[Paranoid (album)|Paranoid]]*)
#«War Pigs» – 8:35  (fra *[[Paranoid (album)|Paranoid]]*)
#«The Wizard» – 4:43 (fra *[[Black Sabbath (album)|Black Sabbath]]*)

;Side tre
#«N.I.B.» – 5:35 (fra *[[Black Sabbath (album)|Black Sabbath]]*)
#«Sweet Leaf» – 5:55 (fra *[[Master of Reality]]*)
#«Never Say Die» – 4:18 (fra *[[Never Say Die!]]*)

;Side fire
#«Sabbath Bloody Sabbath» – 5:34 (fra *[[Sabbath Bloody Sabbath]]*
#«Iron Man»/«Children of the Grave» – 9:12 (fra *[[Paranoid (album)|Paranoid]]* & *[[Master of Reality]]*)
#«Paranoid» – 3:10 (fra *[[Paranoid (album)|Paranoid]]*)

## Personell
* Ozzy Osbourne – vokal
* Brad Gillis – gitar
* Rudy Sarzo – bassgitar
* Tommy Aldridge – trommer
* Don Airey – keyboard

## Eksterne lenker
*
Mans arbeiderparti

**Mans arbeiderparti**, *Manx Labour Party*, er et politisk parti på Man som til tross for navnet er uavhengig av Storbritannias arbeiderparti, Labour Party.

## Historie
Mans arbeiderparti ble grunnlagt i 1918 og ble det da det første organiserte politiske partiet på Man. Partiet oppsto på grunn av det høye nivået av indirekte skatt som andel av regjeringen på Mans inntekter. Grunnleggerne av partiet mente denne var urettferdig for de svakeste i samfunnet.

Mellom 1919, da partiet hadde kandidater i hver eneste valgkrets på Man, unntatt en, og 1946 da partiet vant mellom fire og syv plasser House of Key. I 1946 hadde partiet store håp om å gjenta og etterligne det britiske arbeiderpartiets braksuksess i Storbritannias parlamentsvalg i 1945 og gikk til valg på et håndfast sosialistisk partiprogram. Partiet gikk etter hvert eneste sete i House of Keys, unntatt Talsmannens sete, men vant likevel bare to plasser. I løpet av 1950-tallet og 1960-tallet kom partiet tilbake i bare begrenset grad, og klarte aldri å komme seg tilbake på det nivå av representasjon som det hadde før 1946. En grunn til dette er at Man ikke er dominert av politiske partier, men av valg på enkeltpersoner.

I valget i 2001 fikk Mans arbeiderparti den høyeste prosentandelen av stemmene (17,3 %) og to av dets tre kandidater vant seter. Uavhengige kandidater vant det meste av stemmene og seter i valget, og den politiske pressgruppen, Allianse for progressiv regjering (*Alliance for Progressive Government*) vant flere seter (tre), til tross for at de fikk en mindre andel av stemmene (14,6 %).

## Medlemmer av Tynwald
* David Cretney, medlem av House of Keys

## Referanser
Svein Harry Schöttker Hauge

**Svein Harry Schöttker Hauge** (født 1966) er en norsk skuespiller. Han var ansatt ved Teater Ibsen i perioden 1992&ndash;94, der han debuterte som hunden i *Ein utstoppa hund* av Staffan Göthe, og spilte blant annet Håkon Håkonsson i Ibsens *Kongsemnerne*. Fra 1994 har han vært ansatt ved Rogaland Teater, hvor han blant annet har spilt Andreas Bleknebb i Shakespeares *Helligtrekongersaften*. Han har også medvirket som rollefiguren Stian i TV-serien *[[Hos Martin]]* (2004). Han spilte fengselsvakt i *Valkyrien* som gikk på NRK i 2017.

## Roller
* *Ein utstoppa hund* &ndash; Hunden
* *[[Kongs-Emnerne]]* &ndash; Håkon Håkonsson
* *[[Brand]]* &ndash; Fogden
* *[[Et dukkehjem]]* &ndash; Sakfører Krogstad
* *[[Hedda Gabler]]* &ndash; Tesman
* *[[Medmenneske]]* &ndash; Håkon
* *[[Helligtrekongersaften (skuespill)|Helligtrekongersaften]]* &ndash; Andreas Bleknebb
* *[[Hos Martin]]* &ndash; Stian
* *[[Alt for Egil]] &ndash; Lygre
* *Salige er de som tørster* &ndash; Fred
* *Valkyrien'', NRK TV-Serie - Fengselsvakt
Mec Vannin

**Mec Vannin** (norsk: *Sønner av Mann*) er et politisk parti på Man som ble grunnlagt i 1962 og søker å frigjøre Man fra å være en selvstyrt britisk kronbesittelse og etablere en helt selvstendig stat som skal være republikk.

Partiet beskriver sine mål som «Å oppnå en nasjonal selvstendighet for Mann som en suveren stat basert på en republikanske styreform. Å øke og trygge Manns interesser. Å beskytte de individuelle og kollektive rettighetene til sitt folk.» Partiet blir tidvis referert til som «Mans nasjonalistiske parti», skjønt ikke av ens egne medlemmer, og det kan føre til forveksling med Mans nasjonalistiske parti (Manx National Party) som er et navn som ble benyttet av to tidligere partier, hvorav det første var før krigen og utgikk fra den konservative leir.

## Historie
Mec Vannins vekst kan bli betraktet som en direkte parallell til Mans status som et skatteparadis. I særlig grad har de agitert sterkt imot innvandring til Man, særlig fra England. Dette er fortsatt et vesentlig trekk i deres nåværende politiske plattform: 

:«I et lite land som vårt, hvor den grunnleggende politikken er å kontrollere veksten i den finansielle sektor, politikk å kontrollere størrelsen på befolkningen, det er vesentlig for å oppnå økonomisk, økologisk og kulturelle bærekraft. Den raske og unaturlige befolkningsøkningen, grunnet en politikk med åpne dører for innvandring, har økt byrdene av øyas infrastruktur og miljø samtidig som det har erodert samfunnets struktur. Som et resultat mener Mec Vannin at øyeblikkelig mekanismer for å kontrollere innvandringen må være en prioritet.»

I valget for 1976 hadde partiet ti kandidater, men bare en ble valgt, Peter Craine, og han har forblitt til i dag det eneste medlemmet fra Mec Vannin i House of Keys. Dog har flere tidligere medlemmer blitt medlemmer, slike som Allan Bell (finansminister), Phil Gawne og Hazel Hannan.

Peter Craine kom til slutt til å forlate partiet og dannet det kortlivet utbryterpartiet Manx National Party som ble grunnlagt i 1977 og oppløst i 1981.

## Annen politikk
Mec Vannin har også en sterk miljøpolitikk og motsetter seg overforbruk på fossilt brensel, og ønsker å støtte desentralisering av regjeringsmakten innenfor øya til lokale råd.

Andre punkter er
* skogplanting av lokale arter
* fiske som «en levedyktig andel av økonomien» med sterkere beskyttelse av fiskeriene
* å gjøre Man selvforsynt på jordbruksprodukter
* revitalisere Mans turisme
* opprette et eget universitet på Man
* en sosialistisk helsetjeneste
* atskilt mansk nasjonalitet hvor kun de med mansk pass kan stemme
Partiet er også meget kritisk mot mansk nåværende juridiske og politiske systemer.

Nåværende president i partiet er Bernard Moffatt.

## ''Yn Pabyr Seyr''
*Yn Pabyr Seyr* (*Den frie avis*) er en nyhetsavis hvor Mec Vannin utgir deres politikk, syn og kommentarer. Den har blitt distribuerte minst to ganger om året siden 1991. Et arkiv av tidligere utgaver er tilgjengelig på Internett og blir jevnt oppdatert. Til tross for tittelen på mansk er det meste av innholdet skrevet på engelsk.

## Referanser


## Eksterne lenker
*
Côte d’Argent

**Côte d'Argent**, som betyr Sølvkysten på fransk, er en betegnelse som brukes på deler av den franske atlanterhavskysten. *La Côte d'Argent* ligger i Biscayabukta og går fra utløpet av elva Adour i sør til Girondeestuariet i nord.

## Byer
Byer langs Sølvkysten inkluderer blant andre:

### [[Gironde]]
* Soulac-sur-Mer
* Vendays-Montalivet
* Hourtin 
* Carcans 
* Lacanau
* Le Porge
* Lège-Cap-Ferret 
* Arcachon
* Pyla-sur-Mer

### [[Landes]]
* Biscarrosse 
* Mimizan
* Contis
* Lit-et-Mixe
* Vielle-Saint-Girons
* Moliets-et-Maa
* Messanges
* Vieux-Boucau-les-Bains
* Seignosse
* Soorts-Hossegor 
* Capbreton
* Labenne
* Ondres
* Tarnos

### [[Pyrénées-Atlantiques]]
* Anglet

## Se også
* Arcachonbukta
* Dune de Pilat

## Eksterne lenker
*
Liberal Vannin Party

**Liberal Vannin Party** (LVP) er et liberalt parti på Man som ble grunnlagt av Peter Karran, medlem av House of Keys for Onchan. Partiet fremmet flere kandidater for parlamentsvalg i 2006 og agiterte for en politisk plattform for større ansvar og åpenhet i regjeringen.

Partiet tok to seter i House of Keys i 2006, med Peter Karran (for Onchan) og Bill Malarky (for Douglas South) som kom tilbake som medlem av House of Keys.

## En del av politikken for 2006
* Adresseringen av boligkrisen: «Reir for folk, ikke legge egg for investorer.»
* Møte fakta om immigrasjon: «Et velstående og omsorgsfullt samfunn, IKKE ubegrenset innvandring.»
* Økonomien: «Gjør *frihet til å blomstre* mer enn et slagord.»
*Lov og orden: «Putting the Bobby Back On The Beat», ruste opp politiet.
*Helse: «Gi pasienter flere valgmuligheter.»
*Beskytte pensjonene: «Gi sikkerhet og rettferdighet til pensjonister.»
*Utdannelse: «Henimot et kompetent samfunn med tillit til seg selv.»
*Regjeringsreformer: «Få mer verdi fra offentlig sektor.»
* Miljøet: «Beskytte miljøet.»

Liberal Vannin Party er for «bærekraftig utvikling» for å beskytte miljøet og støtter å oppmuntre til en kultur for gjenvinning og miljøbevissthet. Partiet ønsker å utvikle en «grønn politikk», blant annet vindkraft og andre alternative energikilder for Man.

## Referanser


## Eksterne lenker
*
Diary of a Madman

***Diary of a Madman*** er et heavy metal-musikkalbum og Ozzy Osbournes andre studioalbum som soloartist.

Albumet ble utgitt 7. november 1981, og igjen 22. august 1995. En endret versjon kom i 2002. Dette er det siste albumet med Randy Rhoads før han døde i 1982.

Bassist Rudy Sarzo og trommeslager Tommy Aldridge er kreditert for å ha vært med på albumet, med det var bassist Bob Daisley og trommeslager Lee Kerslake som spilte bassgitar og slagverk på den originale utgivelsen. Ifølge Daisley var heller ikke Don Airey med på albumet som oppgitt, da han ikke var tilgjengelig, så Johnny Cook spilte keyboard på albumet istedenfor. Daisley og Kerslake saksøkte Ozzy Osbourne i 1986 for å bli kreditert på albumet. De vant søksmålet, men Osbourne svarte med å la bassgitar og tromme-sporene på utgivelsen i 2002 bli innspilt av  Robert Trujillo og Mike Bordin istedenfor, noe fansen ikke likte spesielt godt. Nyinnspillingen hadde ingen opplysninger om at sporene var endret, men fikk etter hvert på klistremerker som det sto «featuring re-recorded drums and bass parts» (*inneholder nyinnspilte tromme og bass-deler*).

## Sporliste
;Side en
#«Over the Mountain» – 4:31
#«Flying High Again» – 4:44
#«You Can't Kill Rock and Roll» – 6:59
#«Believer» – 5:17

;Side to
#«Little Dolls» – 5:38
#«Tonight» – 5:50
#«S.A.T.O.» – 4:07
#«Diary of a Madman» – 6:14

;Bonusspor (2002)
#«I Don't Know» (konsertopptak) – 4:56

## Personell
* Ozzy Osbourne – Vokal
* Randy Rhoads – Gitar
* Bob Daisley – Bassgitar (ikke kreditert)
* Lee Kerslake – Trommer (ikke kreditert)
* Johnny Cook – Keyboard (ikke kreditert)
* Robert Trujillo – Bass (2002-utgaven)
* Mike Bordin – Trommer (2002-utgaven)
* Rudy Sarzo – Bass (kreditert, men deltar ikke)
* Tommy Aldridge – Trommer (kreditert, men deltar ikke)
* Don Airey – Keyboard (kreditert, men deltar ikke)

## Eksterne lenker
*
Liste over ordførere i Åsen

**Liste over ordførere i [[Åsen (Levanger)|Åsen]] kommune** i Nord-Trøndelag.

## Litteratur
*
*
*
*
*
*
Vitenskapelig ansatte

**Vitenskapelig ansatte** (eller **akademisk ansatte**) er en norsk samlebetegnelse på personer i akademiske stillinger ved universiteter, høyskoler, frittstående forskningsinstitutter, og andre vitenskapelige institusjoner. Vitenskapelig ansatte driver med forskning, undervisning eller begge deler. Utover dette regnes universitets- og forskningbibliotekarer i universitetssektoren som vitenskapelig ansatte. Også uttrykket universitetslærer er brukt som en uformell samlebetegnelse på kombinerte forsknings- og undervisningsstillinger, fra universitetslektor og opp til professor.

På amerikansk engelsk brukes samlebetegnelsen *faculty* om vitenskapelig ansatte. På britisk engelsk brukes betegnelsen *academics* (akademikere).

Vitenskapelige institusjoner har som hovedregel også ansatte som ikke er akademikere, som jobber med ulike typer drift av institusjonen, slik som administrasjon, renhold, vakthold eller som ulike typer assistenter for vitenskapelig personale; disse betegnes som teknisk-administrativt ansatte.

## Stillingstyper

### Vanlige stillingstyper i Norge
SKO = Stillingskode

### Kompetansekrav

### Sammenligning av stillinger i universitetssektoren i ulike land

Tabellen er en grov sammenligning av de vanligste stillingstypene, men det er store variasjoner i hvordan en del titler (f.eks. Lecturer) brukes.

## Referanser


## Eksterne lenker
* Strukturelle forhold knyttet til rekruttering til forskning, NIFU STEP
Bjelkelag

**Bjelkelag** er en del av husets bærende konstruksjon og deler et hus i etasjer samtidig som det binder sammen veggene. Til dette formålet kreves det normalt at bjelkelaget er stivt (slik at det ikke gynger) og sterkt nok, og at lyd og varme i minst mulig grad slipper gjennom. Bjelkelaget med alle tilhørende deler kalles også etasjeskiller. I tillegg til selve bjelken består det av stubbloftet, stubbloftsfyllet (isolerende materiale), himlingen og gulvet. Sammen med vegger og tak utgjør det husets tre hoveddeler.

Den vanligste dimensjonen er bjelker, eller *sperrer* på 48*198&nbsp;mm med en senteravstand (cc) på 60&nbsp;cm. Bjelkelaget må imidlertid dimensjoneres ut fra forventet egenvekt og nyttelast på etasjeskillet. Ved spennvidder over 4 m øker dimensjonene raskt og en må ofte legge bjelkene tettere. Med en vanlig husbredde på ca. 8 m må en dermed ha en understøttelse nær midten av bygget.

Det er også utviklet sammensatte bjelker etter samme prinsipp som H-bjelker. Dels i tre med steg av sponplate eller med tre i flensene og et stålfagverk i blikk i steget. Slike bjelker kan lages med et beskjedent forbruk av materialer, men likevel med betydelig bjelkehøyde.

Bjelkelaget legges på grunnmuren eller underliggende vegger. Eventuelt kan vegger erstattes av dragere i stål eller tre. Dragere tar last fra flere bjelker og må derfor ofte understøttes av søyler. Plasseringen av dragere varierer, noen ganger legges de under mens ståldragere ofte felles inn i selve bjelkelaget.

I gamle konstruksjoner la en først ut en svill på grunnmuren. Bjelkelaget ble lagt på denne og stolpene i veggene gikk forbi bjelkene og ned på svillen. En ulempe var at når bjelkelaget tørket ut, så fikk man en glippe mellom gulvlist og gulv.

I nyere konstruksjoner er det vanlig å sette en bjelke på kant, en kantbjelke, som ytre avslutning. Kantbjelken er like høy som bjelkelaget, men ofte tynnere. Oppå dette bjelkelaget velger enkelte å legge et rågulv av forskalingsbord. Dette danner en arbeidsplattform for det videre arbeidet og metoden omtales som plattformkonstruksjon. Deretter legges en veggsvill oppå kantbordet. Veggen  står dermed oppå bjelkelaget og det oppstår ikke en svinnsprekk mellom gulvlist og vegg når bjelkelaget tørker ut.

Ofte må deg lages utsparinger i bjelkelaget grunnet vertikale kontruksjoner som pipe og trapp. Da  kappes de aktuelle sperrene. Disse bæres av en bjelke på tvers, en utveksling. Sidesperrene som bærer utvekslingen må ofte legges dobbel på grunn av den økte belastningen.

Hulrommet i bjelkelagene («stubbloftet») fylles normalt med isolerende materiale for å hindre varmetap og lydgjennomgang. Tidligere var det vanlig å bruke tørket og knust leire, senere er mineralull vanlig. Kiselgur, skall av små alger, og sagflis har også vært brukt.

## Se også
* Modulsystemet

## Referanser


## Eksterne lenker
*